Luistimet jalkaan ja jäälle – Paunun tekojää on avattu
Paunun tekojää on käyttökunnossa. Kaukalo on vapaasti kaikkien käytettävissä mailapeleihin. Kaukalon urheilukentän puoleisessa päädyssä on pieni luistelualue. Kaukalossa on valaistus pimeän aikaan iltakymmeneen saakka. Liikuntapaikkamestari Jani Virtanen toivoo luistelijoiden noudattavan varovaisuutta ja huomioimaan eritoten jäädytetyn alueen ja asfaltin reuna-alueet tapaturmien välttämiseksi. Kaikkia tekojäällä liikkujia kehotetaan käyttämään kypärää.